
REFERAT DE APROBARE
a proiectului de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Onix Optim Centru Medical SRL și Județul Ilfov – Consiliul Județean Ilfov, în vederea realizării proiectului de interes public pentru prevenția bolilor cronice “Investigăm salvăm”


        Prin e-mailul transmis de Consiliului Judeţean Ilfov, înregistrat la Primăria comunei Cornetu, judeţul Ilfov, cu nr. 11928/02.07.2024, ni se comunică Hotărârea Consiliului Judeţean Ilfov nr. 204/27.06.2024 privind aprobarea încheierii unui protocol de cooperare între Comuna Cornetu - Consiliul Local Cornetu, Onix Optim Centru Medical SRL și Județul Ilfov – Consiliul Județean Ilfov, în vederea realizării proiectului de interes public pentru prevenția bolilor cronice “Investigăm salvăm”.
         Potrivit art. 129 alin. (2) lit. d) și e)  din OUG nr. 57/2019 privind Codul administrativ, cu modificările şi completările ulterioare, în sfera atribuţiilor consiliului local intră  gestionarea serviciilor de interes local precum și cele privind  cooperarea interinstituţională pe plan intern şi extern.
De asemenea, în acelaşi articol din actul normativ enunţat, la alin. (7) lit. b) şi c) se prevede că: 
″În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:  
b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;  
c) sănătatea;”.

Obiectivul principal al proiectului de interes local și  județean “Investigăm salvăm”, îl reprezintă facilitarea accesului la serviciile medicale a persoanelor care locuiesc în județul Ilfov, în zone în care populația nu este deservită de medici specialiști.

       Scopul proiectului  este de promovare a sănătății și a stării de bine a persoanelor care locuiesc în județul Ilfov, prin efectuarea unor pachete de analize ce permit depistarea afecțiunilor medicale în faze incipiente, cat și informarea pacientului cu privire la managementul bolii.

       Ţinând cont de cele anterior prezentate apreciez legal, necesar și oportun proiectul de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Onix Optim Centru Medical SRL și Județul Ilfov – Consiliul Județean Ilfov, în vederea realizării proiectului de interes public pentru prevenția bolilor cronice “Investigăm salvăm”, drept pentru care îl supun dezbaterii și aprobării Consiliului local.

